Kurzus kódja: FL-220.03, FLN-234.01	
Kurzus megnevezése: Klasszikus német történelemfilozófiai szövegolvasás	
Kurzus előadója: Miklós Tamás	
Kurzus helye és ideje: I/211 szerda 16 óra 30 perc	

Kurzus előfeltétele(i):	
A jegyszerzés módja(i): órai hallgatói előadások vagy szemeszter végi rövid írásbeli alapján	
Követelmények: kötelező olvasmányok	

Kurzus leírása, tematikája:

A szeminárium a történelemfilozófia vizsgára való felkészüléshez nyújt segítséget, de egyben önálló egység. Különösen ajánlott azok számára, akik az előző félévben látogatták vagy ebben a szemeszterben látogatják a "Klasszikus német történelemfilozófia" előadást. Ebben a szemeszterben is néhány olyan kulcsszöveggel foglalkozunk, amelyek a klasszikus történelemfilozófiai kérdések koncentrációjának tekinthetőek.
Tárgyalásra kerülő klasszikus problémák: a “rossz” történelmi tapasztalatának és az értelemmel bíró világrend képzetének viszonya (újkori teodícea-problematika); a történelem szubjektuma, a történelem “csinálhatósága” (az emberi tettekért és szenvedésekért viselt felelősség), individuum és emberi nem viszonya; a történelmi folyamatok egységére, irányára és értelmére vonatkozó kérdések; empirikus tapasztalatok és filozófiai szemléletmód a történeti megismerésben; a történeti és a művészi elbeszélés viszonya; a történelemre vonatkozó filozófiai koncepciók metafizikai tétje, reflektált belső ellentmondásai. 

Az órán a kötelező irodalomként megadott Kant, Hegel, Schelling és Schiller szövegeket elemezzük, de ebben a félévben Hegel történelemfilozófiája áll a középpontban.

	

Kurzushoz tartozó kötelező irodalom:

Kant: Az emberiség egyetemes történetének eszméje világpolgári szemszögből. (In: Kant: A vallás a puszta ész határain belül. Gondolat, Budapest, 1974. vagy in: Kant: Történelemfilozófiai írások, Ictus, Szeged, 1996. 41-58. o.)
Kant: Az emberi történelem feltehető kezdete. (Ictus id. kiad. 87-103. o.)
Schelling: A transzcendentális idealizmus rendszere. (Gondolat, Budapest, 1983. 353-373. o.)
Schiller: Mi az egyetemes történelem és mivégre is tanulmányozzuk? (In: Schiller: Művészet- és történelemfilozófiai írások, Atlantisz, Budapest, 2005. ősszel megjelenik, addig kéziratban a könyvtárban vagy régi fordításban: Schiller: Szolón és Lükurgosz, Téka-Kriterion, Bukarest, 1976. 27-55. o.)
Schiller: A fenségesről. (In: Schiller: Művészet- és történelemfilozófiai írások, Atlantisz, Budapest, 2005. ősszel megjelenik. Régi fordításban: Schiller válogatott esztétikai írásai, Magyar Helikon, Budapest, 1960. 85-105. o.)
Hegel:	Előadások a világtörténet filozófiájáról. “Az ész a történelemben”,  Akadémiai, Budapest, 1979. 13-138. o.

Kurzushoz tartozó ajánlott irodalom:

* Karl Löwith: Világtörténelem és üdvtörténet, Atlantisz, Budapest, 1996. 

* Karl Löwith: Von Hegel bis Nietzsche. (Europa Verlag, Zürich/New York, 1941. Könnyebben megtalálható új kiadás: Karl Löwith: Sämtliche Schriften, Metzler, Stuttgart, 6. kötet)